पाकिस्तान: ईशनिंदा के आरोप में साथी छात्रों ने पीट-पीटकर ली जान
Home > देश दुनिया > पाकिस्तान: ईशनिंदा के आरोप में साथी छात्रों ने पीट-पीटकर ली जान
मृतक मशाल खान
Published: 2017-04-14 14:42:47.0Updated:2017-04-14 14:42:54.0
इस्लामाबाद। पाकिस्तान के मरदान में ईश-निंदा के आरोप में एक स्टूडेंट की हत्या कर दी गई जबकि एक और स्टूडेंट बुरी तरह घायल हो गया। इस हमले उनके अपने साथी भी शामिल थे। आरोप है कि पीड़ितों ने फेसबुक पर अल्लाह के खिलाफ आपत्तिजनक कॉन्टेन्ट पब्लिश किया था। मृतक का नाम मशाल खान है। वह अब्दुल वली खान यूनिवर्सिटी में जर्नलिजम और मास कम्युनिकेशन विभाग का स्टूडेंट था। पुलिस ने हत्या से जुड़े 15 लोगों को गिरफ्तार किया है।
इस घटना के बाद यूनिवर्सिटी बंद कर दी गई है और अगले नोटिस तक पूरा हॉस्टल खाली करा दिया गया है। सूत्रों का कहना है कि करीब तीन हजार से ज्यादा लोगों ने मशाल और उसके दोस्त अब्दुल्लाह पर कैंपस में हमला कर दिया। एक चश्मदीद ने पाकिस्तान के डॉन टीवी को बताया कि मशाल और अब्दुल्ला अहमदिया धर्म के सिद्धांत को मानते थे और उसका प्रचार कर रहे थे।
सूत्र ने कहा, 'हालांकि उसने (मशाल) बार-बार अपने अहमदी होने के आरोप से इनकार किया, बावजूद इसके स्टूडेंट्स ने उसे पीटा। मशाल पर उसके हॉस्टल रूम में हमला किया गया था। उसे बचाया नहीं जा सका।'
Tags: पाकिस्तान मरदान ईशनिंदा मशाल खान अब्दुल वली खान यूनिवर्सिटी अहमदिया धर्म